Diari Oficial de la Generalitat Valenciana


Sumari del DOGV 6730, del 08-03-2012 (2012/1889)

Notificació de la sentència dictada en el judici verbal número 849/2010.
------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1889


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el judici verbal número 849/2010. [2012/1889]  
Judici verbal 000849/2010-C1  
De: Direcció General de Política Legislativa i Cooperació Jurídica Internacional MJ i Evelyn Yanina Applegate.  
Procurador/a: -  
Contra: Naldo Edison Cuesta Padilla.  
Procurador/a: -  
En aquest procediment de reclamació d'aliments seguit a instàncies de la Direcció General de Política Legislativa i Cooperació Jurídica Internacional MJ i Evelyn Yanina Applegate contra Naldo Edison Cuesta Padilla s'ha dictat la sentència, que, literalment, és com segueix:  
  
«Sentència número 631/2011  
Jutgessa que la dicta: Susana Pilar Martínez González.  
Lloc: Alacant.  
Data: 14 d'octubre de 2011.  
Part demandant: Direcció General de Política Legislativa i Cooperació Jurídica Internacional MJ i Evelyn Yanina Applegate.  
Part demandada: Naldo Edison Cuesta Padilla.  
Objecte del judici: altres contenciosos (processos de família).  
La magistrada jutgessa del Jutjat de Primera Instància número 10 d'Alacant, Susana Martínez González, he vist aquestes actuacions de judici verbal número 849/2010, entre parts, d'una, com a demandant l'Advocacia de l'Estat, com a autoritat intermediària en representació d'Evelyn Yanina Applegate i d'una altra, com a demandat, Naldo Edison Cuesta Padilla, declarat en rebel·lia, sobre aliments a favor de la filla menor d'edat, amb intervenció del Ministeri Fiscal.  
Dispositiva  
Estime la demanda formulada per l'advocat de l'Estat, com a institució intermediària d'Evelyn Yanina Applegate contra Naldo Edison Cuesta Padilla, declarat en rebel·lia, i:  
1r. Condemne el demandat a pagar, a la mare de la menor, C. J. A., una pensió per aliments a favor d'aquesta per un import de 242,97 euros mensuals, més les pensions alimentàries retardades des de gener de 2009, més els interessos corresponents.  
2n. No s'estimen motius per a imposar les costes processals a cap dels litigants.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha de preparar mitjançant un escrit que cal presentar davant d'aquest Jutjat dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LEC).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 1988 ZC EEEE AA) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp "Concepte", el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
I atés que el demandat esmentat, Naldo Edison Cuesta Padilla, es troba en parador desconegut, s'expedeix aquest edicte a fi que valga de notificació de forma deguda.  
  
Alacant, 28 de novembre de 2011.- El secretari judicial: Pedro F. González de Pereda.